Brexit-ooreenkoms is moontlik, sê EU-president | Netwerk24
'n Brexit-ooreenkoms is moontlik.
Só het Jean-Claude Juncker, president van die Europese Kommissie, Donderdag gesê.
Hy meen dit kan gedoen word as die Ierse agterdeur wat die Britse regering uit 'n Brexit-ooreenkoms wil verwyder, deur alternatiewe vervang word.
"Ek dink 'n ooreenkoms kan bereik word, maar ek is nie seker of die kanse hiervoor meer as 50-50 is nie," het Juncker in 'n onderhoud met Sky News gesê.
Die Ierse agterdeur probeer om 'n harde grens tussen Noord-Ierland en Ierland te verhinder en is sedert Brexit-onderhandelinge begin het, 'n groot tameletjie.
Juncker het volgehou dat hy nie 'n verbind is tot die Ierse agterdeur nie, indien daar op 'n ander ooreenkoms ooreengekom kan word tydens onderhandelings met die Britse premier, Boris Johnson. – Reuters